Lappspissmus er større enn dvergspissmus, men mindre enn krattspissmus. Pelsen er lysere enn hos disse artene. Voksne individer veier 3-11 gram, har en kroppslengde på 4,8-7,8 cm og en hale på 3,9-5,2 cm. Den har blitt funnet i nordlige Eurasia, fra Østersjøen til Japanhavet, også i Hokkaido, Sakhalin og den koreanske halvøy. Den foretrekker høye fjellskoger, men kan noen ganger påtreffes i lavlandet også.